Kiøbenhavns Extraordinaire Relation, 1737-02-15
Fra Warschau, berættes, at mand der havde Breve, hvoraf saaes disse Tidende, at Noradin Sultan den Crimmiske Tartar Chams Broder med 40000 Mænd havde streiffet ind paa den Russiske Grund, og udfundet et Sted, hvor de Linierne kunde passere, hvilket ey var med KrigsFolk forvaret, og af en Calmukkiske Overløber vorden tilkiendegivet, mens at de Russiske, saa snart de herom vare oplyste, havde samlet de i Qvartererne om Pultava og langs med Worclam-Floden beliggende Tropper og straxen marcheret imod Tartarerne, hvilke sidste havde vel med deres Bytte taget Veyen tilbage paa den venstre Haand, og gaaet imellem Carezenska og Mojacza ved et Sted, kaldet Jaune-Bierg, af Frygt for, Passagen dem skulde vorde afskaaren, mens dog ikke kundet undflye Russernes Hænder, thi disse sidste havde truffet Tartarerne paa Hiem-Veyen ved Czariesenska, saa at de maatte aabne sig Jgiennem Gangen med Kaarden i Haanden, efterat de 2de Salver af det Russiske Mousqueterie havde udstanden. Vel har Tartarerne siden ladet den i Holtim værende Bassa vide, at deres Streiffen lykkelig var udfalden, og at de med deres Bytte fra Crimm vare hiemkomne, samt havde tvunget Russerne til at give dem en frie Jgiennem Marsch; mens efter den fra de sidste til Petersborg indløbne Berætning synes det troligst, at Tartarerne ikke har bekommet stor Tiid til at giøre noget vigtigt Bytte, som de saa hastigen igien af Linierne ere bleven udjagede. Fra Stokholm. aviseres, at den der værende Engelske Gesandt Lord Finch havde erholdet en fra Holland af Kongen af Engelland affærdiget Express, hvorefter hand straxen havde begivet sig til Audience hos Deres Majestæt Kongen af Sverrig, hvorefter spargeredes, at Deres Majest. af Store Brittannien havde anmodet Deres Majestæt indstændigen om, at hand vilde tillige med de Danske Engelske og Hollandske Puissancer lade hos Deres Keiserlige Majestæt anholde derom, at de Protestantiske Religions-Klager i det Romerske Rige maae anhøres og afhielpes, og den 4de Articul udi den Ryswickske Tractat giøres til intet og forkastes. Fra Dantzig fornemmes, at den 20 Passato om Natten, havde mand der haft saa forskrækkelig en Storm, at stresindstyve Aarige Personer sig deslige ej kunde erindre. En Hollandsk Fløyte blev med Magt uddreven af Stadens Havn, og strandede siden paa et nær beliggende Sted. Fire Miile fra denne Stad skal Weichselen sig meget vidt have udbreedet, og trænget ind i det Marienburgiske og Elbingske Verder, hvilke næsten gandske vare blevne oversvømmede. Om den derved foraarsagede Skade har mand endnu ingen egentlig Efterretning, som mand ikke endnu kand komme hinanden nær. Dog er det befrygteligt, at en stor Deel Mennisker og Qvæg jammerlig derved ere omkomne. Fra Kiøbenhavn berættes, at den 17 Octobr. 1736. haver Hans Kongl. Majest. allernaadigst beskikket Hof-Junker Wolf veit Christoph von Reitzenstein til at være Kammer-Junker hos Hendes Majestæt Dronningen. Den 8 Febr. 1737. haver Peder Frederichsen Block erholdet allernaadigst confirmation at være Sogne-Præst for Camberg og Ram Sogner i Riber Stift. Johan Rasch ligesaa at være Sogne-Præst til Store og Lille Fuglede Meenigheder i Sielland, efter den der nu værende Sogne-Præst. Den 12 Febr. er Capitaine Christopher Frederich von Jngenhafftil Major ved det Syndre Jydske National Regiment til Foeds, og Oberste Frederich Wilhelm von Schindel er til Commandant paa Hald og Fladstrands Skandser bleven bestilt, samt Regiments=Qvarteermester og Auditeur Rasmus Rafn ved Oberste Brockelmans Regiment med Capitains Caracter af Dragonerne benaadet. Gives hermed tilkiende, at afg. Guarnisons Auditeur Gerlachs Efterleverske, nu Sal. Mad. Charlotta Amalia von Haven indeværende Aar den 1 Februarii udi Citadellet Friederichshaven ved Døden er afgangen, og hendes efterladte Boehave strax derpaa er bleven tagen under Forseigling, som og nu efter Lands Lov paa 30 Dage, den 2 Martii igien at aabnes, registreres og vurderes blider foretagen; Og som Stervboets Tilstand ikke bliver tilstrækkelig, at ordentlig Proclama derom kand udstædes og indfries; Saa advares herved saavel de Respect; Arvinger, som og Creditores og Debitores, om nogle befindes, at enhver sin Tarv herved vilde i Agt tage, og Arvingerne saavel som Creditores ved den her udi Citadellet forordnede Skifte=Commission, deres Rettighed skriftlig tilkiende give.